USA har nu den bedste Kongress penge kan købe og det er en hård dom over den rå ukontrollerede kapitalisme.

Risikoen for at republikanerne i en koordineret operation lader masken falde og viser sig som voksne og ansvarlige mennesker er meget tæt på nul, tværtimod kommer der nu to år hvor USA ikke kommer nogen vegne og pressen med tungen hængende ud af halsen rapporterer fra kongressen vs. Obamas veto-pen, som om der kunne ske noget overraskende.

Der er flere og flere steder hvor kloge og forstandige mennesker stiller spørgsmålstegn ved kapitalismen som eneste styringsmekanisme i et samfund og det faktum at penge nu har overtaget magten i USA vil forstærke denne nødvendige debat.

Spanien er muligvis foran andre lande i denne sammenhæng, idet et sprit nyt politisk parti iflg. meningsmålinger pludselig er det største:

Illustration: Privatfoto

Podemos betyder noget i stil med "vi kan" og deres program indeholder stort set alle de punkter som de fleste forstandige mennesker kan se er nødvendige.

Her er wikipedias opsummering af det spanske partiprogram:

1 Recovering the economy places emphasis on public control, includes poverty reduction and social dignity via a basic income for everyone. It includes lobbying controls and tax-avoidance remedies for large corporations and multinational organisations, as well as promotion of smaller enterprises.

2 Promoting liberty, equality and fraternity is about breaking down barriers across Europe and allowing people to cooperate fairly without either intelligence gathering or social inhibitions.

3 Redefining Sovereignty implies revoking or curtailing the Treaty of Lisbon, abandoning memoranda of understanding, withdrawing from some free trade agreements and promoting referenda on any major constitutional reform.

4 Recover the land deals with reduction of fossil fuel consumption, promotion of public transport and renewable energy initiatives, reduction of industrial cash crop agriculture and stimulus of local food production by small and medium enterprises.

Bemærk at der ikke er et ord om kapitalisme eller for den sags skyld socialisme.

At forstenede og genfødte reaganister råber "socialisme!" når de ser ordet borgerløn gør ikke Podemos til et socialistisk parti og lige så lidt gør det dem til kapitalister at ikke ønsker at nationalisere alting.

Det er et stort problem for pressen som i den grad er forfaldet til fodboldjournalistik og ikke aner hvad de skal gøre med partier og mennesker der ikke enten er "røde" eller "blå".

Men ⅓ af de adspurgte i El Pais meningsmåling synes det lyder rigtigt fornuftigt.

Der er ingen tvivl om at kapitalismen er her for at blive, selv Cuba bliver mere og mere kapitalistisk som tiden går, men det er også indlysende klart at den skal holdes i snor, præcis som Adam Smith og mange andre siden ham har argumenteret for.

I USA er snoren pt. knækket helt, der er ingen grænser for hvad penge kan købe, men det skal muligvis blive meget værre inden de tager sig sammen og tøjrer kapitalismen igen. På det punkt har USAnerne historisk altid været nogle svagfattere.

Podemos program handler i bund og grund om Kapitalisme version 2.

Nu hvor vi har genindført slavesamfundet hvor computere og robotter overtager alt det manuelle og slidsomme arbejde, skal kapitalismen justeres så den stadig virker til menneskehedens bedste, frem for som den cancerknude den har vokset sig til i USA.

Den traditionelle indkomstskat var i virkeligheden en skat på produktivitet: En fabrik med 50 medarbejdere førte dobbelt så mange penge i skattekisten som en med 25 medarbejdere, fordi den kunne producere dobbelt så meget værdi.

Sådan er det ikke mere, Arlas nye fabrik til ¾ mia kroner skaber kun 31 fuldtidsjob og vi får aldrig igen en ny virksomhed i Danmark med 1000 medarbejdere og derfor er indkomstskatten en død sild der lugter mere og mere.

Antagelsen om at der altid er et job at få og de arbejdsløse derfor "selv har været ude om det" er simpelthen ikke korrekt mere.

Der skal ske noget, enten skal robotternes og computernes produktivitet beskattes på lige niveau med skatten på arbejdskraft, eller også skal vi beskatte økonomisk produktivet og aktivitet på en hel anden måde.

Og på en eller anden måde skal vi indrette samfundsøkonomien således at dem der ikke er behov for på arbejdsmarkedet også kan købe livsfornødenhederne.

Ingen steder er det problem mere presserende end i Danmark, hvor næsten alle partier i Folketinget pt. prøver at spare økonomien igang.

Det har aldrig nogensinde virket noget sted i verden, men de prøver alligevel, for deres ideologier og partiprogrammer er urokkeligt funderet i Kapitalisme version 1.0.

Hånden på hjertet: Hvordan kan nogen overhovedet forstille sig at man får væksten igang ved at piske ungdommen hurtigere og billigere igennem uddannelser af stadig ringere kvalitet ?

Burde vi ikke netop investere flere penge i ungerne og deres uddannelser, frem for klæde dem ringere og ringere på til fremtiden ?

Hvad er det for en stupid og indskrænket kassetænkning der gør at ungerne dårligt nok kan trække vejret i skolen ?

Vi har et nyt dansk parti undervejs, "Alternativet", der ligesom Podemos arbejder sig vej imod en Kapitalisme version 2.

F.eks skriver de:

"Vi ønsker en økologisk økonomi, hvor vækstbegrebets rolle omdefineres. Vi vil arbejde for et velfungerende, stabilt og dynamisk økonomisk kredsløb, som er underlagt miljøets betingelser og menneskers behov. Et økonomisk kredsløb, der begrænser grådig og ufrugtbar spekulation og i stedet øger bæredygtige investeringer og økonomisk lighed. En sådan økonomi vil nødvendiggøre en ny økonomisk tænkning, hvor værdiskabelse, produktion og forbrug ikke tænkes og udføres isoleret og kortsigtet."

Hvilket hverken rødt eller blåt, hvorfor de danske avisers fodboldjournalister ikke aner hvad de skal skrive om Alternativet.

Alternativet er som det første danske parti ved at indsamle underskrifter elektronisk så de kan stille op til Folketingsvalg.

Kun hvis de får underskrifter nok, får danskene en chance for at vise om de er klar til diskutere kapitalisme version 2.

Derfor har jeg skrevet under og derfor opfordrer jeg jer til at gøre det samme.

Hvad enten man er enig med Alternativet eller ej, så har dansk politik hårdt brug for flere nuancer end "rød" og "blå".

phk